
Automatisk genereret beskrivelse]
Ni erhvervsskoler sætter med dette projekt fokus på den grønne omstilling i undervisningen.

	


FORLØBSBESKRIVELSE

	Titel på forløbet: 

	Når bæredygtighed bliver forretning



	Uddannelsessted: 

	Rybners Erhvervsuddannelser



	Uddannelse: 

	EUX/EUD Merkantile og tekniske uddannelser

	Fag og niveau: 

	Meritfag/Erhvervsfag
Greenwashing

	Undervisningstimer i klokketimer: 

	10-12 klokketimer.

	Indhold:

	Forløbet tager udgangspunkt i TV2 dokumentaren ’Bestseller på Vrangen’ og undersøger, hvordan en stor dansk virksomhed som Bestseller arbejder med grøn omstilling, og hvordan bæredygtighed kommunikeres, implementeres og udfordres i praksis. Eleverne ser dokumentaren “Bestseller på vrangen” og arbejder med analyse af virksomhedens officielle bæredygtighedsstrategi, identifikation af mulige tilfælde af Greenwashing, dilemmaer mellem økonomi og klima samt faglige perspektiver på ansvar i egen branche. Forløbet er bygget op i moduler med film, note-arbejde, gruppearbejde, praksisnære dilemmaøvelser og en afsluttende individuel refleksion.


	Faglige mål: 

	Faglige mål: 
Forløbet styrker elevernes evne til…
· at analysere virksomheders grønne strategier og kommunikative virkemidler
· at identificere dilemmaer mellem økonomi, produktion, kvalitet og klima
· at diskutere grøn omstilling ud fra et fagligt og erhvervsrettet perspektiv
· at reflektere over ansvar, relevans og egen rolle som fagperson og forbruger
· at anvende kritisk tænkning på virksomheders miljøtiltag og markedsføring



	Hold, antal elever, der deltager i undervisningen, fraværsliste vedhæftes:
	

	Vedlagt materiale: 

	1. Samtalekort
2. Bestseller på Vrangen afsnit 1
3. Analyseopgave
4. Bestseller på Vrangen afsnit 2
5. Dilemmaarbejde
6. Opsamling
7. Lærervejledning


	Hvad er nyt ift. det, du plejer at undervise i: 

	Forløbet introducerer et helt nyt fokus på kritisk virksomhedsanalyse og grøn omstilling inden for kommerciel praksis. Eleverne har her med autentisk materiale (dokumentar, strategi-dokumenter, cases) og virkelighedsnære dilemmaer fra erhvervslivet. Det indebærer også nye metoder som problemorienteret gruppearbejde, dilemmaanalyse og brug af film som fagligt udgangspunkt. Fokus på Greenwashing, CSR-kommunikation og bæredygtighed som forretningsstrategi er nyt i undervisningssammenhængen

	Mål ift. grøn omstilling, bæredygtighed, de 17 verdensmål: 

	Forløbet giver eleverne indsigt i, hvordan grøn omstilling påvirker moderne virksomheder, og hvordan miljø- og klimaindsatser indgår i forretningsstrategier. Eleverne lærer at analysere grøn kommunikation i forhold til Verdensmålene, særligt Verdensmål 12 (Ansvarligt forbrug og produktion) og Verdensmål 13 (Klimaindsats). Forløbet udvikler elevernes forståelse af, hvordan globale værdikæder, materialevalg, produktion og forbrug påvirker klimaet, og styrker deres evne til at identificere konkrete handlinger og dilemmaer i egen branche. Det træner også elevernes evne til at reflektere over deres egen rolle som både fagperson og forbruger i den grønne omstilling.



	Udviklet af: 

	Camilla Christensen

	Dato:

	November 2025

